महोत्सव में श्री राधा कृष्ण ने खेली फूलों की होली
श्रीराधा कृष्ण संकीर्तन मंडल, त्रिपड़ी के इलाकावासी और सभी दुकानदार भाईयों की ओर से 2.50 क्विंटल फूलों की होली लड्डू होली का महोत्सव धूमधाम से मनाया गया। इस उत्सव में हजारों की संख्या में भक्तजन पहुंचे। उत्सव कमेटी के चेयरमैन विनोद बांसल ने बताया कि नकोदर से विशेष मंच सजाने के लिए बुलाया गया था। वृन्दावन के माहौल में सजे मंच पर श्री राधा कृष्ण जी अपनी सखियों संग विराजमान थे।
संकीर्तन मंडली ने भजन ‘जरा कान खोल के बात मेरी सुनले रे प्रिया, मैं तो वृंदावन जाउंगी’, ‘रंगीली होली शामा की चलो बरसाने देखेगें’, ‘आज बृज में होली रे रसिया’, ‘मैं बनके मोर रंगीला, यमुना तट पे जाऊं’, ‘नी मैं कमली शाम दी कमली’, ‘होली खेलनी है आज तेरे नाल हो वृन्दावन रहन वालिया’ पर भक्तजन झूमने पर मजबूर हो गए। त्रिपड़ी के श्रद्धालुओं ने होली महोत्सव का खूब आनंद लिया। इस मौके पर राकेश नासरा, चिंटू नासरा, गोल्डी नासरा, शंकर खुराना, धर्मपाल कक्कड़, मदनलाल, संजीव नासरा, डीडी चावला, विक्की पोपली, नंदलाल गुराबा, वरिंदर सेतिया, सत्यप्रकाश नासरा, लक्ष्मनदास पाहूजा, साहिल, संजय, जगदीश राणा, जे प्रकाश भल्ला गणपति सेवा मंडल के सदस्य और अन्य मौजूद रहे।
श्री राधा कृष्ण संकीर्तन मंडल की ओर से करवाए गए महोत्सव के दौरान फूलों की होली खेलते श्री राधा-कृष्ण।
hin_Deva hin_Deva hin_Deva hin_Deva